Diari Oficial de la Generalitat Valenciana


Sumari del DOGV 2558, del 25-07-1995 (1995/835596)

ORDRE de 30 de maig de 1995, de la Conselleria d'Educació i Ciència, per la qual s'autoritza al centre docent privat San José (Mares Escolàpies) l'utilització provisional d'1 unitat d'Educació Secundària Obligatòria per a impartir el primer curs de Batxillerat Unificat Polivalent.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/05/30/(2)/dof/vci/html**

### Dades del document

Número de DOGV
:   2558

Data del DOGV
:   25-07-1995

Secció del DOGV
:   DISPOSICIONS GENERALS

Número del document
:   1995/835596


Data del document
:   30-05-1995

Organisme emissor
:   Conselleria de Educació i Ciència

Tipus de document
:   Ordre

ORDRE de 30 de maig de 1995, de la Conselleria d'Educació i Ciència, per la qual s'autoritza al centre docent privat San José (Mares Escolàpies) l'utilització provisional d'1 unitat d'Educació Secundària Obligatòria per a impartir el primer curs de Batxillerat Unificat Polivalent.   
Vist l'expedient incoat a instància del representant de la titularitat del centre docent privat San José (Mares Escolàpies), situat a la gran via de Ferran el Catòlic, 23, de València, amb el número de codi 66110350, en sol·licitud d'autorització per a impartir provisionalment fins a la seua extinció i d'acord amb el calendari vigent d'implantació de la Logse, els ensenyaments de primer curs de Batxillerat Unificat Polivalent en 1 unitat del nivell educatiu d'Educació Secundària Obligatòria autoritzat.  
Vist que per l'Ordre de 27 de desembre de 1994, de la Conselleria d'Educació i Ciència, es va autoritzar al centre de referència l'obertura i el funcionament del nivell d'Educació Secundària Obligatòria amb 12 unitats, i que l'esmentada autorització té efectes progressius simultanis a la implantació efectiva de l'Educació Secundària Obligatòria, d'acord amb el calendari vigent d'aplicació de la Logse.  
Vist que l'esmentat centre obtingué la classificació definitiva com a centre homologat de Batxillerat amb 9 unitats i capacitat per a 360 llocs escolars per l'Ordre del Ministeri d'Educació i Ciència de 26 de setembre de 1978 (BOE de 10.01.79) i que, posteriorment, es va ampliar la seua capacitat fins a un total d'11 unitats i 440 llocs escolars de capacitat segons consta en l'Ordre d'aquesta Conselleria de 7 de setembre de 1992 (DOGV de 24.09.92).  
Vist que l'autorització concedida per l'Ordre esmentada de 27 de desembre de 1994, ho és concretament a l'esmentat centre, d'acord amb la Resolució de la Direcció General de Centres Docents on es declara l'adequació de les instal·lacions proposades al que estableix el Reial Decret 1.004/1991, de 14 de juny (BOE de 26.06.91) i que inclou informes favorables de la Unitat Tècnica de Construccions i de la Inspecció Educativa.  
Vist que a la disposició transitòria primera, punt, 2 del Reial Decret 1.004/1991, preveu la possibilitat de sol·licitar autorització per a impartir provisionalment els ensenyaments del sistema educatiu anterior que no se hagueren extingit segons el calendari d'aplicació de la nova ordenació del sistema educatiu.  
Vista la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 986/1991, de 14 de juny (BOE de 25.06.91) pel qual s'aprova el calendari d'aplicació de la nova ordenació del sistema educatiu, modificat i completat pel Reial Decret 1.487/1994, d'1 de juliol (BOE de 28.07.94); el Reial Decret 1.004/1991, de 14 de juny (BOE de 26.06.91), pel qual s'estableixen els requisits mínims del centres que imparteixen ensenyaments de règim general no universitaris, i el Reial Decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions que em confereix l'article 35 de la Llei de Govern Valencià,  
ORDENE  
Primer  
Autoritzar al centre docent privat San José (Mares Escolàpies) situat a la gran via de Ferran el Catòlic, 23, de València, del qual són titulars Les Religioses Escolàpies, amb número de codi 15816255, perquè impartisca provisionalment i fins a la seua extinció, d'acord amb el calendari vigent d'implantació de la Logse, els ensenyaments del primer curs de Batxillerat Unificat Polivalent en 1 unitat del nivell educatiu d'Educació Secundària Obligatòria autoritzat, de manera que el centre queda configurat en el nivell de Batxillerat Unificat Polivalent amb 12 unitats.  
Segon  
Aquesta autorització esdevindrà efectiva a partir del començament del curs acadèmic 1995/96 mentre que la implantació progressiva del nivell educatiu corresponent a l'Educació Secundària Obligatòria, conformement amb el calendari vigent, ho permeta per no preveure'n l'extinció.  
DISPOSICIó ADDICIONAL  
Aquesta autorització donarà lloc a la corresponent inscripció en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, pot interposar-s'hi un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs, caldrà comunicar-ho al conseller d'Educació i Ciència, com exigeix l'article 110.3 de la Llei 30/1992.  
València, 30 de maig de 1995  
El conseller d'Educació i Ciència,  
JOAN ROMERO I GONZáLEZ


Còpia Permalink ELI